kardosdrur/scandi-wiki huggingface dataset:
Bjørn Møller

Bjørn Møller (3. marts 1907 på Frederiksberg – 19. oktober 1985) var en dansk pianofabrikant og politiker.

Han var søn af pianofabrikant Axel R. Møller og hustru Agnete født Goos, blev student fra Schneekloths Skole 1925 og tog filosofikum 1926. Møller kom i snedkerlære, blev uddannet i pianofabrikation hos familiefirmaet Hornung & Møller og hos Gaveau, Paris, og tog højere handelseksamen fra Niels Brocks Handelsskole. Han blev udnævnt til underdirektør i A/S Hornung & Møller 1934 og til direktør 1951, hvilket han var til firmaets ophør 1972.

Han var medlem af Københavns Borgerrepræsentation fra 1958 til 1966 for Det Konservative Folkeparti. Møller desuden var kasserer for Det Unge Tonekunstnerselskab 1934-45, i H.C. Lumbye-Legatet og 1943-57 i Danske Studenters Roklub, formand for sidstnævnte 1957-63. Han var medlem af bestyrelsen for Privat Kammermusikforening, formand for Rejsestipendieforeningen for Håndværkere og Industridrivende 1952-67 og var æresmedlem af 1. Regiments Løjtnantsforening og Danske Studenters Roklub.

Bjørn Møller blev gift 20. marts 1940 med Ellen Müller (2. september 1911 i København - ?).

Kilder 
 Kraks Blå Bog 1974

Personer i Kraks Blå Bog (afdøde)
Personer fra Frederiksberg
Fabrikanter fra Danmark
Medlemmer af Københavns Borgerrepræsentation i 1900-tallet
Tidligere medlemmer af Københavns Borgerrepræsentation fra Det Konservative Folkeparti
Snedkere fra Danmark
Foreningsformænd fra Danmark
Personer i Dansk Biografisk Leksikon
Yves Saint Laurent (firma)

Yves Saint Laurent er et fransk modehus grundlagt af Yves Henri Donat Mathieu-Saint-Laurent i samarbejde med Pierre Bergé i 1961.

Modehuset blev bl.a. kendt for at sætte kvinderne fri af de feminine idealer og har på mange måder været med til at forme modeverdenen. I 2002 blev Yves Saint Laurent købt af Gucci-gruppen, og i 2012 blev Hedi Slimane modehusets nye kreative direktør. Han besluttede at ændre navnet fra 'Yves Saint Laurent' til 'Saint Laurent'.

Eksterne henvisninger 

Beklædningsvirksomheder fra Frankrig
Kosmetikvirksomheder fra Frankrig
Typemetal

Typemetal, også kaldet skriftmetal, er en legering af bly, tin og antimon. Den anvendes til at støbe skrift, enten løse blytyper, maskinsats eller til brug i stereotypi. Sammensætningen af legeringen varierer efter anvendelsen, f.eks. 65-75% bly, 20-30% antimon og 5-10% tin. Små typer eller en spinkel skrift støbes gerne af lidt hårdere typemetal. Indholdet af antimon gør metallet hårdt og slidstærkt. Typemetal udvider sig lidt idet det størkner, hvilket sikrer et skarpt aftryk af matricen.

Kilder og henvisninger
 Kap.2: Det typografiske Satsmateriale i: Selmars Typografi. – København 1938 / Christian Petersen. 1938

Bogtryk
Trykning og typografi
Bredo von Munthe af Morgenstierne (museumsdirektør)

Bredo von Munthe af Morgenstierne (født 18. juli 1912 i København, død 17. september 1989) var en dansk officer og museumsdirektør.

Han var søn af Otto von Munthe af Morgenstierne og hustru, var elev ved Lycée Clemenceau i Nantes 1929-30 og blev premierløjtnant i fodfolket 1942.

Munthe af Morgenstierne blev museumsinspektør ved Handels- og Søfartsmuseet på Kronborg 1946, kontorchef i Foreningen til Søfartens Fremme 1948-72, redaktør af Tidsskriftet Søfart 1950-72, medlem af Søværnets museumsudvalg 1956, medstifter og medlem af Orlogsmuseets komité 1957 og blev dets første museumsleder samme år. Han var medstifter og medlem af bestyrelsen for Selskabet Orlogsmuseets Venner samt selskabets sekretær 1960 og fik titel af museumsdirektør 1962.

Han var desuden medlem af bestyrelsen for Vikingeskibsmuseet i Roskilde 1963, af Våbenhistorisk Selskabs præsidium 1966-71 og af Dansk Kulturhistorisk Museumsforenings styrelse 1969-72 samt foreningens sekretær 1970-72 og sekretær i Danske Museers Fællesråd og ICOM's danske nationalkomite 1972. Han skrev Danske Sejlskibe samt afhandlinger og artikler i forskellige historiske og maritime værker, tidsskrifter m.v. Han var Ridder af Dannebrog.

Han blev gift 1958 med Bente M.M. Neergaard (født 30. januar 1920 i København) og ligger begravet på Butterup kirkegård i Vestsjælland.

Kilder 
 Kraks Blå Bog 1974

Personer i Dansk Biografisk Leksikon
Personer i Kraks Blå Bog (afdøde)
Museumsdirektører fra Danmark
Direktører fra Danmark
Officerer fra Danmark
Riddere af Dannebrog
Danskere i 1900-tallet
Søfartshistorikere fra Danmark
Redaktører fra Danmark
Personer fra København
Faglitterære forfattere fra Danmark
Dansksprogede forfattere fra Danmark
Autoeuropa

Autoeuropa - Automóveis Lda. er en bilsamlefabrik beliggende i kommunen Quinta do Anjo i kredsen Palmela, Portugal.

Historie 
Efter indgåelsen af et joint venture mellem Volkswagen og Ford i juli 1991, blev det 2 mio. m² store anlæg bygget på fire år, herunder et omgivende firmaområde hvorpå de vigtigste leverandører også ligger.

Oprettet som et 50/50-joint venture var det oprindelige formål at sælge en fælles produceret MPV under tre varemærker: Volkswagen Sharan I, SEAT Alhambra I og Ford Galaxy. Ved produktionen af disse tre stort set ens bilmodeller opnåede Autoeuropa næsten sin kapacitetsgrænse på 172.500 enheder om året.

Da Ford trådte ud af samarbejdet og modellernes levetid lakkede mod enden, overtog Volkswagen anlægget hvorved produktionstallet faldt drastisk. I Volkswagens interne bydesystem havde anlægget konkurreret med andre Volkswagen-fabrikker om produktionen af nye modeller, og fabrikken var lukningstruet.

Til sidst vandt Autoeuropa i 2005 produktionen af den nye Volkswagen Eos, hvilket førte til en udnyttelse på 79.896 biler med de hidtidige modeller. I 2008 startede produktionen af tredje generation af Volkswagen Scirocco, og i dag beskæftiger fabrikken 3.000 personer på fabrikken samt 2.350 arbejdspladser hos leverandører på fabriksområdet og 3.750 leverandører i Portugal.

Da de bestående modeller skulle til at afløses, konkurrerede anlægget igen for produktion af nye modeller fra 2010. Herefter vandt de produktionen af den nye Volkswagen BlueSport Roadster.

Den 11. februar 2011 besøgte den tyske forbundspræsident Christian Wulff fabrikken i rammerne af sit statsbesøg med den portugisiske præsident Aníbal Cavaco Silva.

Kilder

Eksterne henvisninger 
 Autoeuropa (på portugisisk)

Volkswagen Group
Bilproducenter
Virksomheder fra Portugal
Etableret i 1991
Idi

Idi (eller Iði) er en jætte og søn af Årvalde, og bror til Tjasse og Gang.

Se også 
 De nordiske guders familietræ

Jætter
Fjølner

Fjølner eller Fjolner var i nordisk mytologi en søn af jætten Gerd og guden Frej. Ifølge Gylfaginning var det også et af Odins mange navne.

Fjølner var en sagnkonge i Uppsala. Ifølge Snorre (Grottesangen) var han samtidig med kejser Augustus.

Venskabet med kong Frode 

Snorre beretter, at Fjølner på besøg hos kong Frode i Lejre under et stort drikkegilde med et stort mjødkar. I løbet af natten måtte Fjølner et ærinde udenfor - Snorre betegner ham her som stangdrukken, og på vej ind igen tog Fjølner fejl af vejen, faldt i mjødkarret og druknede.

Som sagnkonge i Uppsala får den samme episode omtale i et kvad i Ynglingatal:
Døden fandt
i Frodes hus
frem til dér,
hvor Fjølner lå;
drotten i
drikkehornets
brodfri hav
sin bane fandt.Det var hos Fjølner, kong Frode fik fat i trælkvinderne Fenja og Menja. Kong Frode havde to kværnstene, der var for store til, at nogen kunne drage dem. Men Fenja og Menja var jættekvinder med store kræfter, og dem tog han med til kværnen og bød dem at male ham guld, fred og lykke.

 Efterkommere 
Ifølge Ynglingesagaen'' blev Fjølner efterfulgt af sin søn Svegde som konge i Uppsala. Ham gik det ikke bedre med. Ligesom sin far var Svegde fuld, da han på sin søgen efter Odin blev anråbt af en dværg, der opfordrede ham til at gå ind i en revne i en sten, for der ville han angiveligt finde Odin. Svegde gik ind i stenen og blev aldrig set igen. Med sin kone, vanekvinden Vana, havde han sønnen Vanlande, der blev konge i Uppsala efter ham.

Noter

Se også 
 Vaner

Stamtræ 

Nordiske guder
Gang (nordisk mytologi)

Gang er i nordisk mytologi en jætte. Han er søn af Årvalde, og bror til Tjasse, og Idi.

Eksterne henvisninger 
 

Jætter
Fusionsmuseum

I et fusionsmuseum er flere museer gået sammen om i fællesskab at drive og administrere deres oftest lokale museer.

Man vurderede på et tidspunkt i den daværende Kulturarvsstyrelse at kommunesammenlægningen i 2007 måske ville motivere de sammenlagte kommuner til at fremskynde en fusion af statsanerkendte museer fra de gamle kommuner. Museumsloven blev justeret så det ikke ramte museerne økonomisk at de blev lagt sammen. 

I 2010 refereres Kulturarvsstyrelsen for at mere end 40 statsanerkendte museer er indgået i større eller mindre fusioner siden 2006.

Eksempler på danske fusionsmuseer
 De Kulturhistoriske Museer i Holstebro Kommune
 Museum Amager 
 Museum Lolland-Falster
 Museum Salling
 Museum Silkeborg
 Museum Sydøstdanmark
 Museum Vestsjælland
 Museum Østjylland  
 Nordjyllands Kystmuseum
 Odense Bys Museer 
 Ringkøbing-Skjern Museum 
 Roskilde Museum
 Statens Forsvarshistoriske Museum
 Statens Naturhistoriske Museum
 Sydvestjyske Museer
 Østfyns Museer

Referencer

Eksterne henvisninger
 Danske museer i tal, 2011 fra Kulturstyrelsen.dk
 "Baggrund - Fakta om museer"  fra Kulturministeriet. Om de forskellige typer museer

Museumstyper
Warwara Wahl

Warwara "Wawa" Wahl, født prinsesse Myschetsky (17. december 1920 i København – 10. april 2006) var en dansk hofdame, søster til Andrej Myschetzky og gift med Mogens Wahl.

Hun blev født i København som datter af det eksilerede russiske fyrstepar Daniel og Vera Myschetzky, født Gotovzoff, og voksede op i Hellerup. 28. februar 1948 ægtede hun i Kastelskirken juristen Mogens Wahl og fulgte ham blandt andet til Færøerne, hvor han var rigsombudsmand i elleve år til 1972, da dronning Margrethe udnævnte ham til sin kabinetssekretær. Gennem ham kom Warwara Wahl i berøring med kongehuset, og året efter hans død i 1986 udnævnte dronning Ingrid hende til sin hofdame. Denne stilling bestred hun indtil 1997.

Kilder 
 "Døde", Kristeligt-dagblad.dk, 19. april 2006.

Hofdamer fra Danmark
Personer fra København
Danskere i 1900-tallet
Slægten Myschetzky
Sandbjerg (Flensborg)

Sandbjerg (dansk) eller Sandberg (tysk) er en administrativ bydel i det sydøstlige Flensborg med knap 6100 indbyggere . Bydelen omfatter Adelbylund (indlemmet i Flensborg i 1970), Fiskergaarden (indlemmet i 1875) og dele af Sønderup (indlemmet i 1974).

Stednavnet kan forklares ved beliggenheden på sandet jord . Sandbjerg er i dag et blandet boligområde med både parcelhuse, rækkehuse og etageboliger. Kvarterets bebyggelse indledtes i 1880'erne og 1890'erne med opførelsen af etageboliger på arealet syd for Sønder Hulvej, bygget af arbejdernes boligforening. I 1960'erne kom et højhuskvarter øst for Kancelligade til. Fra 1990'erne blev området udvidet mod sydøst, da universitet blev flyttet derned. Med den nyere udvikling er området blevet et populært bosted for studerende; en stor del af indbyggerne er under 30 år.

Eksterne henvisninger

Kilder 

Bydele i Flensborg
Daniel Myschetzky

Daniel Petrovitj fyrste Myschetzky (11. april (juliansk: 29. marts) 1891 i Sankt Petersborg – 29. august 1981 i København) var en russisk adelsmand og diplomat, far til Andrej Myschetzky og Warwara Wahl.

Han var søn af fyrste, generalløjtnant og godsejer i Pskov Pjotr Nikolajevitj Myschetzky (1858-1925) og Nadezhda Nikolajevna Samjatin (død 1943), var elev på Det Kejserlige Alexander-Lyceum i Zarskoje Selo indtil 1911 og tog statsvidenskabelig eksamen. Han gjorde under Første Verdenskrig tjeneste i generalstaben i Sankt Petersborg. Under den russiske revolution i 1917 flygtede han sammen med sine forældre til Danmark og blev attaché ved den russiske legation indtil 1926, hvor Sovjetunionen overtog kontrollen med den, og senere prokurist i forsikringsselskabet Rossija. I flere år var han kirkeværge i Aleksander Nevskij Kirke.

22. januar 1917 ægtede han i Sankt Petersborg Vera Wjatcheslavovna Gotovzoff (26. maj (juliansk?) 1894 i Sankt Petersborg - 7. november 1964 i København).

Han er begravet på Assistens Kirkegård.

Kilder 
 Mogens Wahls biografi i Dansk Biografisk Leksikon.
 Stamtræ for slægten Myschetzky

Daniel
Diplomater fra Rusland
Personer fra Sankt Petersborg
Fyrster fra Rusland
Erhvervsfolk fra Danmark
Russere i 1. verdenskrig
Admiral Spiridov-klassen

Admiral Spiridov-klassen omfattede to panserskibe til den russiske flåde. Skibene skulle oprindeligt have hørt til Admiral Lazarev-klassen, men den russiske marine ændrede planerne for de to sidste enheder i klassen. Skibene var designet som søgående tårnskibe til tjeneste i Østersøen, og de kan ses som større og mere alsidige enheder end de foregående russiske monitor-typer. De var opkaldt efter prominente russiske admiraler.

Design 
I sin bog om den russiske flåde omtaler Fred T. Jane, at klassens design havde udgangspunkt i det britiske HMS Wivern. Kanontårnene var designet af Cowper Coles, og de to tårne var fra starten hver bestykket med to glatløbede 23 cm kanoner. Lazarev-klassen havde tre kanontårne, men på Spiridov-klassen udnyttede man den sparede vægt til at give skibene kraftigere pansring. De oprindelige kanoner havde meget ringe effekt mod panser, og allerede i 1871 blev hvert tårn i stedet forsynet med en riflet 28 cm kanon. Året før var den oprindelige skonnertrigning blevet fjernet, da nyheden om HMS Captains forlis blev kendt. Skibene ses både omtalt som panserfregatter og som kystpanserskibe, men Silverstone klassificerer dem som søgående tårnskibe. Spiridov-klassen blev bygget hos Semiannikov og Poletika i St. Peterborg, på det værft der også blev omtalt som Neva-værftet.

Skibene

Admiral Spiridov 
Opkaldt efter Grigory Spiridov (1713-1790), der var en russisk admiral og gjorde sig fordelagtigt bemærket i flere søslag. Kilderne er noget uenige om skibets byggeperiode: Køllægningen ses angivet som både 1866 og 1867, mens færdiggørelsen både kan findes som 1869 og 1870. Skibet var oprindeligt færdigt i 1869, men i følge de russiske kilder gik man straks i gang med at bygge om på det, så det i realiteten først var i tjeneste fra 1871. I 1892 blev Admiral Spiridov i flådelisten omklassificeret til kystpanserskib, og senere til skoleskib.

Admiral Chichagov 
Opkaldt efter Vasily Chichagov (1726-1809), der var russisk admiral og sejrede i søslag mod Sverige. Kilderne er også her uenige om byggeperioden. Blev ligesom Spiridov senere omklassificeret til kystpanserskib og derefter skoleskib.

Noter

Litteratur 
 Roger Chesneau and Eugene M. Kolesnik, ed., Conway's All The Worlds Fighting Ships, 1860-1905, (Conway Maritime Press, London, 1979), 
 Jane, Fred T., The Imperial Russian Navy, London, 1899. Findes på archive.org
 
 
 

Slagskibe fra Rusland
Hainshallig

Hainshallig (også Jens-Hayens-Hallig) var en hallig øst for hallig Hoge i det nordfrisiske vadehav, som blev overskyllet af havet omkring 1860. Halligen hørte til det danske hertugdømme Slesvig.

Halligen ejedes af Hoge-boerne og blev især brugt til produktion af hø. Formodentlig var der et dige mellem Hoge og Hainshallig. 

Nordfrisiske Øer
Tidligere øer
Ingen engel

Ingen engel er det fjerde studiealbum og det tredje dansksprogede album fra den danske sangerinde Sanne Salomonsen. Albummet udkom i 1987 på Virgin Records.

Spor

Medvirkende 
Tony Taverner – producer
Aske Jacoby – guitar
Mats Ronander – guitar
Micky Moody – slide guitar
Cozy Powell – trommer
Peter Andersen – trommer (spor 6, 7)
Adrian Lee – keyboards
Morten Kærså – keyboards (spor 6, 7)
Sanne Salomonsen – yderligere keyboards
Neil Murray – bas
Christian Dietl – bas (spor 6, 7)
Jacob Andersen – percussion (spor 6, 7)
Steve Gregory – saxofon
Jørgen Thorup – kor
Søs Fenger – kor
Lis Damm  – kor

Eksterne henvisninger 

Album fra 1987
Sanne Salomonsen-album
Tanana River

Tanana River er den største biflod til Yukonfloden, og er 940 kilometer lang. Den løber  fra grænsen til Canada mod øst og nordvestover via byen Fairbanks,  til byen Tanana hvor den munder ud i Yukon. Tanana er den tredje længste flod i Alaska med et afvandingsområde på 113.959  km².

Tanana River løber midtvejs gennem store moseområder nedenfor Fairbanks, hvor den får tilløb fra en række større bifloder. Floden er mest kendt for Nenana Ice Classic, et lotteri om  isens opbrud ved Nenana, er sat som kendemærke for at foråret er kommet. Væddemål om dag og klokkeslæt har medført at man har præcise optegnelser om hvornår dette skete fra ganske lang tid tilbage. Tidligste isløsning i moderne tid har været 20. april.  I 2012 var der rekordgevinst på  $350,000.

Se også 
Vandløb i USA

Eksterne kilder/henvisninger 

 Benke, Arthur C., ed., and Cushing, Colbert E., ed. (2005). Rivers of North America. Burlington, Massachusetts: Elsevier Academic Press. .

Vandløb i Alaska
French Open 2014

French Open 2014 var en tennisturnering, der blev spillet udendørs på grusbaner. Det var den 113. udgave af French Open og den anden Grand Slam-turnering i 2014. Den blev spillet på Stade Roland Garros i Paris, Frankrig i perioden 25. maj – 8. juni 2014.

Rafael Nadal vandt herresinglemesterskabet for femte gang i træk (og niende gang i alt) ved at besejre Novak Djokovic i finalen. Dermed vandt spanieren sin 14. grand slam-titel, og han blev den første spiller der vandt fem French Open-titler i træk samt den første spiller, der vandt samme grand slam-titel i herresingle ni gange i alt.

Serena Williams var forsvarende mester i damesingle men måtte forlade turneringen efter nederlag til Garbiñe Muguruza i anden runde. Og for første gang i den åbne æra nåede ingen af de tre højst seedede spillere i damesinglerækken (Williams, Li Na og Agnieszka Radwańska) fjerde runde. I stedet blev titlen vundet af Marija Sjarapova, som i finalen vandt over Simona Halep.

To danske spillere deltog i turneringen. Caroline Wozniacki tabte i første runde i damesingle til belgieren Yanina Wickmayer, mens Frederik Løchte Nielsen i herredoublerækken sammen med sin svenske makker Johan Brunström ligeledes måtte forlade turneringen i første runde efter nederlag til de senere finalister, Marcel Granollers og Marc Lopez fra Spanien.

Pengepræmier 

Pengepræmierne for årets mesterskab var steget med 14 % i forhold til 2013, således at den samlede præmiesum androg € 23.968.000. Hovedparten af præmiepengene gik til spillerne i herre- og damesingle, der hver lagde beslag på ca. 40 % af den samlede præmiesum. Derudover var der afsat € 1.050.000 til per diem-udbetalinger.

Resultater 
Resultaterne fra ottendedelsfinalerne og frem i singlerækkerne og fra kvartfinalerne og frem i doublerækkerne vises nedenfor. For komplette resultater henvises til de uddybende artikler.

Herresingle

Damesingle

Herredouble

Damedouble

Mixed double

Eksterne henvisninger 

 French Open    
 French Open - Prize Money

Fodnoter 

2014
WTA Tour 2014
ATP World Tour 2014
SD Eibar

Sociedad Deportiva Eibar, S.A.D. er en Spansk fodboldklub baseret i Eibar, Gipuzkoa, i den spanske selvstyrende region Baskerlandet. Klubben blev gundlagt den 30 November 1940, og blev i sæsonen 2013/14 nummer 1 i Segunda División som oprykker.
Estadio Municipal de Ipurua

Ipurua er et multifunktionelt stadion i Eibar, Baskerlandet, Spanien. Det bruges primært til fodboldkampe og er hjemmebane for SD Eibar.  Stadion har plads til 5,250 (kun siddepladser) og blev bygget i 1947.

Fodboldstadioner i Spanien
Ukraines Nationalgarde

Ukraines Nationalgarde (, ) er en ukrainskmilitær reservestyrke.

Historie 
Ukraines Nationalgarde blev grundlagt i 1991. Nationalgarden eksisterede frem til 2000, hvor garden blev opløst 11. januar 2000 som led i besparelser foretaget af den daværende præsident Leonid Kutjma.

Nationalgarden blev genskabt i overensstemmelse med loven "про фінансування Національної Гвардії" () vedtaget 12. marts 2014 (lovforslaget bliver oprindeligt fremlagt for det ukrainske parlament den 11. marts). Genetablering fandt sted på baggrund af den russiske indgriben på Krim-halvøen. Nationalgarde er underlagt indenrigsministeriet.

Kilder

Eksterne henvisninger 

Etableret i 1991
Etableret i 2014
Beredskab
Angst (Branner)

Angst af H.C. Branner er en novelle fra 1947, der stammer fra bogen Ingen kender natten 1955. Novellen tager udgangspunkt i en masse psykologiske træk og handler til dels om angst, tvivl og mod. Historien er skrevet omkring besættelsestiden og handler om nazisternes magt og om, hvorfor den skal bekæmpes.

Litteratur fra Danmark
Litteratur i 1947
Jevhen Sjtjerban

Jevhen Oleksandrovytj Sjtjerban (,   ; født  18 januar 1946 i Kostjantinivka, Kharkiv oblast, Ukrainske SSR, Sovjetunionen - 3 november 1996 i Donetsk, Ukraine) var en ukrainsk oligark og parlamentariker som blev dræbt i Donetsk Internationale Lufthavn 1996.

Julija Tymosjenko blev 2012-13 sammen med den tidligere premierminister Pavlo Lazarenko mistænkt for involvering i mordet på Sjtjerban, hans kone Nadija Nikitina og yderligere to personer. De betalte ifølge mistanken for at få dem myrdet.

Kilder 

Personer dræbt i attentat
Politikere fra Ukraine
Svenn Crone

Svenn Crone er en dansk fodboldspiller, der spiller for SK Brann. Han har repræsenteret Danmark på alle ungdomslandsholdene for sin aldersgruppe.

Klubkarriere

Brøndby IF 
U19-anføreren blev i sommeren 2014 rykket op til seniortruppen. Han fik debut for Brøndbys førstehold i en pokalkamp mod Fremad Amager den 29. oktober 2014, og den 27. november samme år forlængede han sin kontrakt med Brøndby frem til sommeren 2017.

Han blev den 2. februar 2015 på transfervinduets sidste dag udlejet for et halvt år til Brønshøj Boldklub i 1. division.

Han fik sin debut i Superligaen for Brøndby den 13. marts 2016, da han blev skiftet ind i det 46. minut i stedet for Martin Ørnskov i en 1-0-sejr hjemme over Randers FC. Han fik efterfølgende tre kampe i Superligaen i dette forår, og i sæsonens andensidste runde startede han for første gange inde og spillede alle 90 minutter i en kamp mod Hobro IK.

Silkeborg IF 
25. juni 2018 skiftede Svenn Crone til 1. divisionsklubben Silkeborg IF.

Referencer

Eksterne henvisninger 

Fodboldspillere fra Danmark
Fodboldspillere fra Brøndby IF
Fodboldspillere fra Brønshøj Boldklub
Fodboldspillere fra Silkeborg IF
Fodboldspillere fra Lyngby Boldklub
Christopher Røhl Andersen

Christopher Røhl Andersen (født 13. november 1990) er en dansk ungdomspolitiker, der er tidligere landsformand og forretningsudvalgsmedlem for Radikal Ungdom (RU), samt hovedbestyrelsesmedlem i Radikale Venstre. Endvidere har Christopher Røhl været kandidat til Kommunalvalget 2009 og til Folketingsvalget 2011.

Han er født og opvokset i Kolding og student fra Munkensdam Gymnasium (2011) og læser fysik på Niels Bohr Institutet i København. Han modtog i 2013 årets undervisningspris på Niels Bohr Institutet (Jens Martin Prisen) for udviklingen af laboratorieforløbet for Indledende og Videregående Mekanik.

Christopher Røhl har tidligere været europaordfører og før det lokalformand for RU Kolding. Den 5. oktober 2013 blev han valgt som landsformand, hvor han afløste Ditte Søndergaard. Christopher trådte af i oktober 2015, og Victor Boysen blev valgt som ny landsformand.

Eksterne henvisninger

Noter 

Formænd for Radikal Ungdom
Anders Konradsen

Anders Ågnes Konradsen (født 18. juli 1990 i Bodø, Norge) er en norsk fodboldspiller, der spiller som midtbanespiller hos den norske Tippeliga-klub Rosenborg. Han har spillet for klubben siden januar 2015. Tidligere har han repræsenteret klubberne Bodø/Glimt og Strømsgodset i hjemlandet og franske Rennes.

Landshold 
Konradsen står (pr. maj 2014) noteret for fem kampe og én scoring for Norges landshold. Han spillede sin debutkamp i november 2012 mod Ungarn og scorede sit første mål for holdet 31. maj 2014 i en venskabskamp mod Rusland.

Eksterne henvisninger 
 National-football.teams.com spillerinfo

Fodboldspillere fra Norge
Fodboldspillere fra FK Bodø/Glimt
Fodboldspillere fra Strømsgodset IF
Fodboldspillere fra Stade Rennais FC
Personer fra Bodø